ועדת החוקה חוק ומשפט, כנסת 17, פרוטוקול מספר 242, 2007-07-02 11:55

מנחם בן-ששון: רבותי, חבר הכנסת גפני ביקש דיון חדש בחוק איזון משאבים.

מנחם בן-ששון: אני מתנגד, אבל אני חייב להצביע על הבקשה שלו.

מנחם בן-ששון: מי בעד הצעתו של חבר הכנסת גפני?

מנחם בן-ששון: מי נגד הצעתו של חבר הכנסת גפני?

מנחם בן-ששון: הצבעה בעד – 2 נגד – שישה הרביזיה של חבר הכנסת גפני לא אושרה.

דורית ואג: שניים בעד.

דורית ואג: שישה נגד.

מנחם בן-ששון: תודה רבה, אתם משוחררים, רבותי.

מנחם בן-ששון: הרביזיה נדחתה, הדיון הזה נעול.

משה גפני: אדוני היושב-ראש, אני לא מתכוון לפגוע בך, ואני מתנצל אם אתה נפגע, אבל עם כל הכבוד, זו לא צורת התנהלות.

משה גפני: הנושא הזה אצלי מאוד עקרוני.

משה גפני: לא היה כתוב בסדר-היום שמתקיימות הצבעה בשעה 09:00, להצביע כך.

משה גפני: הייתי עוזב הכול, והייתי פה ב-09:00.

משה גפני: אתה רוצה להעביר את זה כך, תעביר.

משה גפני: זוהי זכותך, אתה יושב-ראש הוועדה.

משה גפני: אני מודיע שהסיעה שלי בקריאה הראשונה, כשזה יגיע למליאת הכנסת, הופכת את זה לאי אמון, ואני גם אנמק את הפרוצדורה שהיתה.

משה גפני: רוצים להעביר את זה, בסדר, תדרסו את כולם.

קריאה: היה דיון ארוך.

משה גפני: היה דיון ארוך, אף אחד לא אמר שב-09:00 יהיו הצבעות.

מנחם בן-ששון: אם אתה תעלה לא טיעונים מהותיים, אלא טיעונים פרוצדורליים, אני ארשה לעצמי לדבר על השליחות הנכונה שחברי כנסת ממלאים בדיונים שחשובים להם, כשהם יודעים שיש נושאים שמעניינים אותם.

משה גפני: אתה יכול בבקשה לעדכן אותי מה אתה מעביר למליאה?

מנחם בן-ששון: לא עכשיו.

משה גפני: שר המשפטים היה אתי בטלפון, ניתקתי אתו את הטלפון, אמרתי לו: השעה 11:59, יש הצבעה בוועדת החוקה.

מנחם בן-ששון: אין לי בעיה לחכות שתי דקות.

מנחם בן-ששון: אם היית אומר לי: מנחם, חכה שתי דקות, הייתי מחכה.

משה גפני: ראיתי שיש לך רוב בין כה וכה.

מנחם בן-ששון: תודה רבה.

מנחם בן-ששון: יש לנו עוד שלוש קריאות של החוק, יש לנו עוד הרבה זמן לדבר.